ZMLUVA O DIELO

uzatvorená podľa ust. § 536 a nasl. zákona č. 513/1991 Zb. Obchodného zákonníka v znení neskorších

predpisov

I.

Zmluvné strany

**Objednávateľ: PD Kútniky s.r.o.**

Sídlo: Kútniky, 929 01 Kútniky

Zastúpený: Nicolai Wowk Jepsen - konateľ

Ing. Tünde Somogyi - konateľ

IČO: 00191531

IČ DPH / DIČ: SK2020365710

Bankové spojenie: Unicredit Bank Slovakia, a.s.

Číslo účtu: SK55 1111 0000 0066 0265 6039

Tel.: +421 911/748 780

E-mail: [tunde.somogyi@dsa.sk](mailto:tunde.somogyi@dsa.sk)

Zapísaný: Obchodný register Okresného súdu Trnava, oddiel: Sro, vložka č.: 55690/T

(ďalej len „Objednávateľ“)

a

**Zhotoviteľ:**

Sídlo:

Zastúpený:

Zastúpený vo veciach súvisiacich s realizáciou stavby:

Zastúpený pri záležitostiach právnych a ekon. súvisiacich s touto zmluvou:

Zastúpený výkonom stavbyvedúceho na stavbe (osvedčenie o vykonaní odbornej skúšky):

IČO:

IČ DPH / DIČ:

Bankové spojenie:

Číslo účtu:

Tel.:

E-mail:

Zapísaný: Obchodný register Okresného súdu , oddiel: , vložka č.:

(ďalej len „Zhotoviteľ“)

Preambula

Táto zmluva sa uzatvára ako výsledok verejného obstarávania v zmysle §3 zákona 343/2015 Z. z. o verejnom obstarávaní a o zmene doplnení niektorých zákonov v znení neskorších predpisov (ďalej len „zákon o verejnom obstarávaní").

**II.**

Východiskové podklady a údaje

1. Podkladom pre uzavretie tejto zmluvy je cenová ponuka zhotoviteľa predložená do verejnej súťaže na predmet obstarávania: **Rekonštrukcia farmy Terezov - Objekt SO.27 - Spojovacia chodba**, s oceneným výkazom výmer a ponukovým rozpočtom (príloha č. 1), spracovaná na základe projektovej dokumentácie s jej doplnkami, ktoré mal zhotoviteľ k dispozícii, ktoré sú detailne zohľadnené v cenovej ponuke na základe oceneného výkazu výmer prác a poskytnutými informáciami a ktorá tvorí neoddeliteľnú súčasť tejto zmluvy.
2. Zmluvné strany uzatvárajú na predmet zmluvy: „Rekonštrukcia farmy Terezov - Objekt SO.27 - spojovacia chodba“ Zmluvu o dielo v súlade s postupom zadávania Zákona NR SR č. 343/2015 Z.z. o verejnom obstarávaní a o zmene a doplnení niektorých zákonov v platnom znení.
3. Východiskové údaje:

Názov stavby: Rekonštrukcia farmy Terezov - Objekt SO.27 - spojovacia chodba

Miesto stavby: Farma Terezov, k.ú Šulekovo, okres Hlohovec

Investor: PD Kútniky s.r.o.

Termíny výstavby:

Začatie: 02.01.2025 je dňom prevzatia staveniska

Dokončenie: do 15.05.2025

**III.**

Predmet plnenia

1. Predmetom tejto zmluvy je zhotovenie diela „Rekonštrukcia farmy Terezov - Objekt SO.27 - spojovacia chodba“ v zmysle dokumentácie odovzdanej objednávateľom.
2. Objednávateľ zadáva a zhotoviteľ preberá záväzok na zhotovenie diela: „Rekonštrukcia farmy Terezov - Objekt SO.27 - spojovacia chodba“ v zmysle bodu 3.1. a vykonanie potrebných prehliadok, meraní, skúšok, revízií, vedenie revíznych kníh, v rozsahu podľa platných právnych predpisov, STN noriem a vydaných stavebných povolení.
3. Obsahom záväzku zhotoviteľa je ďalej účasť na kolaudačnom konaní a realizácia všetkých úkonov, potrebných k vydaniu právoplatného kolaudačného rozhodnutia na dielo, ktoré je predmetom tejto zmluvy.
4. Zhotoviteľ sa zaväzuje vykonať dielo vo vlastnom mene a na vlastnú zodpovednosť vo vysokom štandarde stavebno-montážnych prác, pri dodržaní projektových parametrov, platných STN, technologických postupov, všeobecne záväzných technických požiadaviek na stavbu, platných právnych, prevádzkových a bezpečnostných predpisov a vydaného stavebného povolenia. Objednávateľ odovzdá zhotoviteľovi stavebné povolenie, vyjadrenia dotknutých orgánov a 1 sadu platnej projektovej dokumentácie dňom odovzdania a prevzatia staveniska.
5. Zhotoviteľ zhotoví a dokončí dielo riadne a včas za podmienok dohodnutých v tejto zmluve, vyzve objednávateľa na prevzatie diela a objednávateľ sa zaväzuje za riadne dokončené a splnené dielo zaplatiť dohodnutú cenu.
6. Dielo je realizované v rámci projektu s názvom: „Rekonštrukcia farmy Terezov - Objekt SO.27 - spojovacia chodba“, ktorý je realizovaný v rámci: Program rozvoja vidieka 2014-2022 výzva č.65 PRV/2022 a spolufinancovaný zo štrukturálnych fondov EÚ a Štátneho rozpočtu SR.

IV.

**Čas plnenia**

1. Zhotoviteľ sa zaväzuje zhotoviť dielo v nasledovných termínoch:

Začatie: 02.01.2025

Dokončenie: do 15.05.2025

1. Objednávateľ sa zaväzuje odovzdať zhotoviteľovi stavenisko formou písomného protokolu o odovzdaní a prevzatí staveniska zástupcami obidvoch zmluvných strán.
2. Akákoľvek zmena termínu zhotovenia a dokončenia oproti bodu 4.1. tejto zmluvy je podmienená vzájomnou dohodou zmluvných strán v písomnej podobe formou dodatkov k tejto zmluve, ktoré budú číslované, datované a podpísané štatutárnymi zástupcami oboch zmluvných strán a stanú sa tak neoddeliteľnou súčasťou zmluvy.
3. Časový harmonogram stavebných prác na stavbe spracovaný zhotoviteľom tvorí neoddeliteľnú prílohu č. 3 tejto zmluvy. Zhotoviteľ je povinný dodržiavať termíny podľa harmonogramu stavebných prác, t.j. jednotlivé práce dokončiť riadne a včas.
4. Na stavenisku musí byť počas prác vykonávaných zhotoviteľom nepretržite k dispozícii poverený zodpovedný pracovník zhotoviteľa, t.j. osoba stavbyvedúceho, ktorej meno bude uvedené v protokole o odovzdaní a prevzatí staveniska. Objednávateľ poverí osobu zodpovednú za výkon stavebného dozoru, ktorej meno bude uvedené v protokole o odovzdaní a prevzatí staveniska.
5. Každé prerušenie prác je zhotoviteľ povinný neodkladne písomne oznámiť objednávateľovi spolu so správou o predpokladanej dĺžke trvania, príčinách a navrhovaných opatreniach k odstráneniu týchto príčin. Po odstránení prekážok prerušenia prác je zhotoviteľ povinný pokračovať v začatom diele bez akejkoľvek ďalšej písomnej alebo ústnej výzvy zo strany objednávateľa.
6. Prerušenie prác zo strany zhotoviteľa bude riešené písomnou dohodou oboch zmluvných strán. Zhotoviteľ berie na vedomie, že za neobjektívne prerušenie prác z jeho strany bude objednávateľ účtovať zmluvnú pokutu za každý deň prerušenia prác v súlade s článkom 9. tejto zmluvy.

**V.**

Cena diela

1. Cena za zhotovenie predmetu zmluvy v rozsahu článku III. tejto zmluvy je stanovená dohodou zmluvných strán v zmysle Zákona č. 18/1996 Z.z. o cenách v platnom znení a Vyhlášky č. 87/1996 Z.z., spracovaná na základe podstatných kvalitatívnych a dodacích podmienok určených v projektovej dokumentácii a cenovej ponuky zhotoviteľa zo dňa ............................ vo forme položkovitého záväzného úplného oceneného výkazu výmer prác, ktorý tvorí neoddeliteľnú prílohu č. 1 tejto zmluvy. Je to cena pevná, maximálna a nemenná.

Cena za zhotovenie diela podľa tejto zmluvy:

Základ ceny pre DPH:........................................... EUR

DPH .....%: ............................................................EUR

Celková cena za predmet diela s DPH:

(Slovom: ........................................................................................................)   
DPH bude účtovať zhotoviteľ podľa platných predpisov.

1. Položky na vybudovanie, prevádzku, údržbu a vypratanie zariadenia staveniska, všetky náklady spojené s vytýčením podzemných inžinierskych sietí, dopravné náklady, náklady na zabezpečenie dopravnej situácie, bezpečnostné opatrenia, všetky ostatné náklady zhotoviteľa spojené so zhotovením stavby, náklady, ktoré zhotoviteľovi vzniknú pri vzniku škody a pri odvracaní hroziacich škôd, náklady na likvidáciu všetkých odpadov, ktoré vzniknú v priebehu výstavby, náklady spojené s odberom elektrickej energie a vody, resp. iných na stavbe použitých energií, náklady spojene s výlukami a odstávkami prevádzok a zariadení nie sú súčasťou ceny za zhotovenie diela, ale tieto náklady znáša zhotoviteľ.
2. Prípadné náklady na odvoz sute vrátane poplatku za skládku, telefón, dočasné užívanie verejných komunikácií, zriadenie, prevádzku a vypratanie zariadenia staveniska, spracovanie dielenskej alebo výrobnej dokumentácie ak to bude potrebné, náklady na stráženie staveniska a náklady na spotrebu elektrickej energie a vody, skúšky a merania kontroly kvality prác, opatrenia na zabezpečenie neobmedzenej prevádzky, výroba a osadenie informačnej tabule a pamätnej dosky a pod. tiež znáša zhotoviteľ.

**VI.**

Platobné podmienky

1. Objednávateľ neposkytuje na plnenie predmetu zmluvy preddavok.
2. Zhotoviteľ musí svoje práce vyúčtovať overiteľným a preukázateľným spôsobom. Vo faktúrach bude objednávateľom odsúhlasená cena a množstvo vykonaných prác v zmysle záväzného oceneného výkazu výmer prác, ktorý tvorí neoddeliteľnú prílohu č. 1 tejto zmluvy. Faktúra musí byť zostavená prehľadne a pritom sa musí dodržiavať poradie položiek a označenie, ktoré je v súlade s oceneným výkazom výmer podľa tejto zmluvy.
3. Zhotoviteľ vystaví faktúru vždy k poslednému dňu príslušného mesiaca. Súčasťou faktúry je zástupcom objednávateľa potvrdený súpis vykonaných prác vo forme položkovitého rozpočtu s dodržaným poradím položiek po stavebných objektoch a profesiách v zmysle záväzného oceneného výkazu výmer prác, ktorý tvorí neoddeliteľnú prílohu č. 1 tejto zmluvy a zisťovací protokol podpísaný oboma zmluvnými stranami, rekapitulácia stavebných prác a prípadne iné doklady potrebné pre preukázanie druhu a rozsahu fakturovaných prác (napr. vážne lístky a pod.). Objednávateľom poverená zodpovedná osoba vykoná zistenie do 5 pracovných dní. Potvrdené súpisy vykonaných prác a zisťovacie protokoly podpísané zodpovednými osobami oboch zmluvných strán budú slúžiť ako podklad k úhrade faktúr.
4. Platby budú vykonávané bezhotovostným prevodom na účet zhotoviteľa uvedený v záhlaví tejto zmluvy a za zaplatenie faktúry sa považuje odpísanie fakturovanej čiastky z účtu objednávateľa v prospech účtu zhotoviteľa.

Faktúra bude predložená v dvoch rovnopisoch.

Zhotoviteľ vystaví faktúry s náležitosťami podľa zákona č. 222/2004 Z.z. o dani z pridanej hodnoty v platnom znení a súvisiacich legislatívnych predpisov.

Faktúra bude obsahovať tieto údaje:

* označenie "faktúra" a jej číslo,
* identifikačné údaje zhotoviteľa a objednávateľa  
  (adresu sídla, IČO, DIČ, IČ DPH, registrácia)
* číslo zmluvy,
* dátum vystavenia, odoslania, splatnosti faktúry a fakturačné obdobie,
* označenie peňažného ústavu a číslo účtu, na ktorý sa má platiť v súlade so zmluvou,
* celkovú fakturovanú sumu,
* náležitosti pre účely dane z pridanej hodnoty,
* označenie diela,
* objednávateľom potvrdený súpis vykonaných prác a dodávok,
* pečiatka a podpis oprávnenej osoby.

Súčasťou faktúry musia byť nasledovné dokumenty (podpísané stavebným dozorom a oprávneným zástupcom zhotoviteľa):

* faktúra,
* zisťovací protokol,
* krycí list, rekapitulácia a súpis vykonaných prác (doložený i v elektronickej podobe vo formáte Excel ).

Všetky sumy musia byť uvedené na 2 desatinné čísla.

1. Lehota splatnosti faktúr sa zjednáva vzájomnou dohodou oboch zmluvných strán na 90 dní od dátumu doručenia faktúry do sídla objednávateľa uvedeného v záhlaví tejto zmluvy. V prípade, že splatnosť faktúry pripadne na deň pracovného voľna alebo pracovného pokoja, bude sa za deň splatnosti považovať najbližší nasledujúci pracovný deň. V prípade chybne vystavených faktúr je zhotoviteľ povinný nedostatky odstrániť do 3 pracovných dní od doručenia písomnej výzvy objednávateľa na odstránenie nedostatkov.
2. Zhotoviteľ berie na vedomie, že projekt je spolufinancovaný zo štrukturálnych fondov EU a SR.
3. Sprievodný text faktúry musí obsahovať nasledovné náležitosti:

Názov projektu: *Rekonštrukcia farmy Terezov - Objekt SO.27 - spojovacia chodba*

1. Zmluvné strany sa dohodli, že pohľadávky, ktoré vzniknú z tohto zmluvného vzťahu, nie je možné postúpiť tretej osobe a ani nie je možné zriadiť záložné právo na tieto pohľadávky, ak sa zmluvné strany nedohodnú inak.
2. Cena diela bude zúčtovaná v konečnej faktúre vystavenej zhotoviteľom po splnení zmluvnej dodávky. Právo vystaviť konečnú faktúru vzniká Zhotoviteľovi po kolaudácii diela a po odstránení všetkých vád a nedorobkov uvedených v Protokole o prevzatí a odovzdaní diela a po potvrdení ich odstránenia Objednávateľom.
3. Právo vystaviť konečnú faktúru vzniká po kolaudácii diela a odstránení poslednej vady a posledného nedorobku na diele.
4. Práce, ktoré zhotoviteľ vykoná bez príkazu objednávateľa alebo odlišne od dohodnutého rozsahu, nebudú uhradené. Na požiadanie je ich zhotoviteľ povinný odstrániť v dohodnutej lehote alebo po tejto lehote môžu byť odstránené na jeho náklady.
5. V prípade, že sa počas realizácie diela ukáže potreba zmeny objemového alebo konštrukčného charakteru, resp. naviac prác oproti pôvodnému projektu stavby alebo ocenenému výkazu výmer, musia byť zaznamenané v stavebnom denníku a budú riešené v dodatku k zmluve. Naviac práce môžu byť zrealizované a uhradené až po podpísaní dodatku k zmluve zmluvnými stranami. Pri realizácii naviac prác bude vykonávať zhotoviteľ denné záznamy v stavebnom denníku, ak to ich charakter dovolí, uvedie v stavebnom denníku aj výmer naviac prác v zodpovedajúcich merných jednotkách. V stavebnom denníku ich odlíši od ostatných záznamov.

**VII.**

Záručná doba - zodpovednosť za vady

1. Zhotoviteľ zodpovedá za to, že predmet tejto zmluvy je zhotovený podľa podmienok dohodnutých v tejto zmluve a v dobe prevzatia diela objednávateľom a počas záručnej doby bude mať zmluvne dohodnuté vlastnosti a bude spôsobilý k riadnemu užívaniu.
2. Záručná doba na predmet zmluvy je 60 mesiacov (min. 60 mesiacov) a začína plynúť dňom písomného prevzatia celkového diela na základe protokolu o odovzdaní a prevzatí diela podpísaného zástupcami obidvoch zmluvných strán.
3. Na zabudované výrobky a technológie dodávané zhotoviteľom na predmetnú stavbu, ktorých výrobcovia ponúkajú kratšie záručné doby, sa vzťahuje záručná doba garantovaná výrobcom, ale minimálne 24 mesiacov.
4. Zmluvné strany sa dohodli pre prípad vady diela, že počas záručnej doby má zhotoviteľ povinnosť bezplatného odstránenia vady.
5. Zhotoviteľ zodpovedá za vady, ktoré predmet zmluvy má v čase jeho prevzatia objednávateľom. Zmluvné strany sa dohodli pre prípad vady diela, že počas záručnej doby má objednávateľ právo požadovať a zhotoviteľ povinnosť bezplatne odstrániť reklamované vady. Reklamáciu vád vzniknutých v záručnej dobe uplatní objednávateľ u zhotoviteľa písomne bezodkladne - najneskoršie v lehote do 5 dní od zistenia dôvodu reklamácie, pričom v reklamácii vadu popíše a uvedie požadovaný spôsob jej odstránenia. Zhotoviteľ je povinný na opravu reklamovanej vady ihneď nastúpiť na obhliadku, najneskôr však do 3 dní od uplatnenia reklamácie objednávateľom, pokiaľ strany samostatne v tejto veci nedohodnú iný termín a je povinný vadu bezplatne odstrániť v čo najkratšom technicky možnom termíne. Objednávateľ následne po odstránení vady písomne potvrdí zhotoviteľovi vykonanie opravy reklamovanej vady. Termín odstránenia vád sa dohodne vždy písomnou formou.
6. Ak zhotoviteľ do 3 dní na odstránenie reklamovanej vady diela nenastúpi resp. bezdôvodne preruší odstraňovanie tejto vady, resp. objednávateľ nesúhlasí s navrhovaným termínom odstránenia vady a k jeho dohode nedôjde ani v termíne do 5 dní od uplatnenia reklamácie vady objednávateľom je objednávateľ oprávnený zabezpečiť odstránenie tejto vady sám, alebo prostredníctvom tretej osoby, a to na náklady zhotoviteľa. Takto vzniknuté náklady je zhotoviteľ povinný uhradiť objednávateľovi do 14 dní odo dňa doručenia faktúry za vykonané práce do sídla zhotoviteľa. Tým nie je dotknuté právo objednávateľa na náhradu škody alebo na dohodnutú zmluvnú pokutu voči zhotoviteľovi.
7. Záručná doba pre opravené alebo vymenené časti bude predĺžená o čas, v ktorom bola vykonávaná reklamácia.

**VIII.**

Podmienky vykonania diela

* 1. Zhotoviteľ vykoná dielo vo vlastnom mene a na vlastné nebezpečenstvo. Dielo zrealizuje zhotoviteľ v súlade so súťažnými podmienkami objednávateľa danými v súťaži na výber zhotoviteľa diela, ponuky zhotoviteľa, podľa vypracovanej projektovej dokumentácie, podmienok tejto zmluvy, v súlade s požiadavkami vyplývajúcimi z povolení, v súlade s platnými technickými normami, platnými právnymi všeobecno-záväznými predpismi ako i s požiarnymi a bezpečnostnými predpismi a všeobecne záväznými nariadeniami platiacimi pre danú lokalitu.
  2. O odovzdaní a prevzatí staveniska spíšu zmluvné strany protokol, ktorý podpíšu oprávnení zástupcovia zmluvných strán.
  3. Zhotoviteľ je povinný priložiť Prílohu č. 4: Zoznam subdodávateľov s percentuálnym vyjadrením objemu vykonaných prác subdodávateľmi. Zoznam sa môže meniť len s písomným súhlasom objednávateľa.
  4. Objednávateľ sa zaväzuje odovzdať zhotoviteľovi stavenisko pre vykonávanie diela v súlade s podmienkami projektovej dokumentácie k termínu uvedenému v čl. 4 bod 4.1 tejto zmluvy. Objednávateľ sa zaväzuje odovzdať stavenisko tak, aby zhotoviteľ mohol na ňom začať práce v súlade s projektom a s podmienkami zmluvy. Súčasne s odovzdaním staveniska odovzdá objednávateľ zhotoviteľovi projektovú dokumentáciu v jednom vyhotovení, kópiu stavebného povolenia.
  5. Zhotoviteľ vytýči pred zahájením prác všetky podzemné a nadzemné vedenia a inžinierske siete na stavenisku. Finančné náklady s tým spojené znáša zhotoviteľ.
  6. Prevádzkové, sociálne, výrobné zariadenia, lešenia, práce spojené s prestupmi cez železobetónové konštrukcie, murované konštrukcie, plechy vrátane murárskych výpomocí a utesnenia prestupov, geodetické práce súvisiace s predmetom zmluvy a podobne si zabezpečuje zhotoviteľ v súlade so svojimi potrebami po odsúhlasení u povereného zástupcu objednávateľa. Náklady na hore uvedené práce a zariadenia ako aj na vybudovanie, prevádzkovanie, údržbu, likvidáciu a vypratanie zariadenia staveniska znáša zhotoviteľ.
  7. Zhotoviteľ zodpovedá za bezpečnosť práce a technických zariadení pri stavebných prácach, za dodržiavanie všeobecne záväzných právnych predpisov týkajúcich sa ochrany životného prostredia, za ochranu zdravia vlastných zamestnancov a požiarnu ochranu na stavbe. Zvlášť sa upozorňuje zhotoviteľ na povinnosť, aby všetci jeho zamestnanci na stavenisku nosili neustále ochranné prilby. Zhotoviteľ je povinný viesť na stavbe prostredníctvom stavebného denníka alebo samostatných zápisov denne zoznam zamestnancov pracujúcich na stavbe. Všetci jeho zamestnanci vrátane zamestnancov subdodávateľov budú počas pohybu v areáli stavby viditeľne označení identifikačnými kartami, ktoré budú slúžiť zároveň ako povolenie k vstupu na stavbu. Zhotoviteľ je povinný v zmysle platných právnych predpisov dodržiavať Vyhlášku MPSVaR SR č.508/2009 Z.z. pri každej činnosti (montáž, rekonštrukcia, oprava, údržba, obsluha, výkon odborných prehliadok a odborných skúšok) na vyhradených technických zariadeniach a k výkonu uvedených činností sa musí pred ich začiatkom preukázať príslušnými oprávneniami a osvedčeniami. Zhotoviteľ je povinný dodržiavať všetky zmluvné podmienky. V prípade, ak objednávateľ zistí, že zamestnanci zhotoviteľa, resp. subdodávateľa zjavným spôsobom porušujú pracovnú disciplínu, zásady bezpečnosti práce a ochrany zdravia, pravidlá biosecurity resp. iné dohodnuté podmienky, môže odstúpiť od zmluvy bez toho, aby zhotoviteľovi vznikol nárok na náhradu prípadnej škody alebo iných s tým súvisiacich vzniknutých nákladov.
  8. Zhotoviteľ je pri plnení predmetu tejto zmluvy povinný dodržiavať právne predpisy na ochranu životného prostredia. Zhotoviteľ je povinný predchádzať znečisťovaniu a poškodzovaniu životného prostredia. V prípade, ak zhotoviteľ pri svojej činnosti poruší povinnosti na ochranu životného prostredia, je zodpovedný za vzniknutú škodu a je povinný ju nahradiť. V prípade, ak za porušenie povinností zhotoviteľa v oblasti životného prostredia bude príslušným orgánom uložená sankcia za poškodzovanie životného prostredia, uložené sankcie je povinný uhradiť zhotoviteľ.
  9. Zhotoviteľ zodpovedá za čistotu a poriadok na stavenisku. Zhotoviteľ odstráni na vlastné náklady odpady, ktoré sú výsledkom jeho stavebnej činnosti ako aj ním zavinené znečistenie verejnej komunikácie. V prípade, že zhotoviteľ túto svoju povinnosť poruší, zabezpečí splnenie tejto povinnosti objednávateľ na náklady zhotoviteľa.
  10. V súlade so zákonom č. 79/2015 Z.z. o Odpadoch a o zmene a doplnení niektorých zákonov v platnom znení zhotoviteľ v plnom rozsahu zodpovedá za nakladanie s odpadmi, ktoré vznikli v súvislosti s realizáciou diela. Odpady, najmä z plastov, gumy, papiera a pod. sa nesmú likvidovať spaľovaním. Odpady zo stavebnej činnosti je zhotoviteľ povinný podľa možností separovať. Bežné odpady musia byť vyvezené na skládku, recyklovateľné odpady odovzdané na recykláciu a nebezpečné odpady musia byť likvidované prostredníctvom oprávnených organizácií. Zhotoviteľ sa zaväzuje poskytnúť na žiadosť objednávateľa vážne lístky ku kontrole.
  11. Zhotoviteľ je povinný pri každom úniku nebezpečných látok do okolitého prostredia alebo pri každej ekologickej havárii informovať objednávateľa a vzniknutú haváriu odstrániť v spolupráci s objednávateľom na svoje náklady.
  12. Zhotoviteľ zabezpečí na vlastné náklady na dopravu a skladovanie strojov, zariadení alebo konštrukcií, montážneho materiálu, všetkých stavebných hmôt a dielcov, materiálov a výrobkov a ich presun zo skladu na stavenisko. Náklady s tým spojené znáša zhotoviteľ.
  13. Zhotoviteľ si zabezpečí na vlastné náklady v súlade s platnými STN, predpismi a vyhláškami napojenia na odber elektrickej energie, úžitkovej vody a iných potrebných využiteľných energií. Náklady na úhradu všetkých spotrebovaných energií znáša zhotoviteľ.
  14. Zhotoviteľ sa zaväzuje vyzvať objednávateľa na kontrolu všetkých prác, ktoré majú byť zakryté, alebo sa stanú neprístupnými minimálne 48 hodín vopred nahlásením poverenému zástupcovi objednávateľa a zápisom v stavebnom denníku a doložiť k zabudovaným materiálom požadované skúšky a atesty. Ak sa objednávateľ nedostaví a nevykoná kontrolu týchto prác, bude zhotoviteľ pokračovať v prácach. Ak objednávateľ bude dodatočne požadovať odkrytie týchto prác, je zhotoviteľ povinný toto odkrytie vykonať na náklady objednávateľa, iba ak sa pri dodatočnej kontrole zistí, že práce neboli riadne vykonané, tieto budú na náklady zhotoviteľa. Zhotoviteľ bude predkladať objednávateľovi atesty a certifikáty akosti materiálov a výrobkov podľa zákona 264/1999 Z.z., zákona o technických požiadavkách na výrobky a o posudzovaní zhody v znení neskorších predpisov. Zhotoviteľ zodpovedá za to, že všetky materiály použité na zhotovenie diela budú nové, prvej akosti a budú zodpovedať všetkým platným normám a smerniciam o stavebných výrobkoch platných v EÚ.
  15. Zhotoviteľ nie je oprávnený poveriť plnením diela tretiu osobu bez predchádzajúceho písomného súhlasu objednávateľa.
  16. Použité stavebné výrobky pri realizácii stavebného diela musia spĺňať podmienky a požiadavky, uvedené v zákone NR SR č. 133/2013 Z.z. o stavebných výrobkoch v platnom znení a v zákone NR SR č. 436/2001 Z.z. o technických požiadavkách na výrobky a o posudzovaní zhody a o zmene a doplnení niektorých zákonov.
  17. Zhotoviteľ sa zaväzuje vyzvať v stavebnom denníku minimálne 3 pracovné dni vopred objednávateľa k účasti na všetkých skúškach. Ak sa objednávateľ nedostaví, je zhotoviteľ oprávnený vykonať prípravu na vyskúšanie bez jeho účasti. Zhotoviteľ uhrádza náklady prípadného neúspešného vyskúšania a náklady ďalšej prípravy na vyskúšanie, ak vyskúšanie nebolo úspešné z dôvodov na strane zhotoviteľa.
  18. Stavebno-montážny denník:

Zhotoviteľ je povinný viesť odo dňa prevzatia staveniska o prácach, ktoré vykonáva, stavebno-montážny denník (ďalej len „denník"). Do denníka sa zapisujú všetky skutočnosti rozhodné pre plnenie zmluvy, najmä údaje o časovom postupe prác a ich akosti, zdôvodnenie odchýlok vykonávaných prác od projektovej dokumentácie a od harmonogramu prác, údaje dôležité na posúdenie hospodárnosti prác a údaje potrebné na posúdenie prác orgánmi štátnej správy. V priebehu pracovného času musí byť denník na stavbe trvalé prístupný. Povinnosť viesť stavebno-montážny denník sa končí splnením diela v zmysle článku 8.28.

* Denné záznamy čitateľne zapisuje a podpisuje stavbyvedúci, prípadne jeho zástupca zásadne v ten deň, keď sa práce vykonali alebo keď nastali okolnosti, ktoré sú predmetom zápisu. Len výnimočne môže tak urobiť v nasledujúci deň. Pri denných záznamoch sa nesmú vynechať voľné miesta. Okrem stavbyvedúceho môže robiť potrebné záznamy v denníku stavebný dozor objednávateľa, pracovník projektanta poverený výkonom autorského dozoru, ďalej orgány štátneho stavebného dohľadu, prípadne iné príslušné orgány štátnej správy a na to splnomocnení zástupcovia objednávateľa.
* Ak stavbyvedúci nesúhlasí s vykonaným záznamom objednávateľa alebo projektanta, je povinný pripojiť k záznamu do 3 pracovných dní svoje vyjadrenie; inak sa predpokladá, že s obsahom záznamu súhlasí.
* Ak je na stavbe stavebný dozor objednávateľa, je stavbyvedúci povinný predložiť mu denný záznam najneskôr v nasledujúci pracovný deň a odovzdať mu prvý priepis. Ak stavebný dozor nesúhlasí s obsahom zápisu, zapíše to do 3 pracovných dní do denníka s uvedením dôvodov; inak sa predpokladá, že s obsahom záznamu súhlasí.
  1. Objednávateľ sa v spolupráci s autorským dozorom projektanta stavby zaväzuje zodpovedať zhotoviteľovi všetky jeho technické pripomienky v čase zhotovovania diela najneskôr do 5 dní od ich písomného doručenia zhotoviteľom a všetky ostatné pripomienky v čase zhotovovania diela najneskôr do 7 dní od ich písomného doručenia zhotoviteľom. V prípade sporu, či sa jedná o technickú alebo ostatnú pripomienku sa predpokladá, že ide o ostatnú pripomienku.
  2. Podmienkou prevzatia diela objednávateľom je úspešné vykonanie a zdokladovanie potrebných skúšok predpísaných osobitnými predpismi, záväznými normami a projektovou dokumentáciou, revízií a pod. v zmysle ustanovení tejto zmluvy a vydanie kolaudačného rozhodnutia. Doklady o týchto skúškach a právoplatné kolaudačné rozhodnutia podmieňujú prevzatie diela.
  3. Zhotoviteľ sa zaväzuje pred termínom prevzatia diela objednávateľom uviesť všetky zariadenia spojené s prevádzkou diela do činnosti. Pre každú skúšku bude zhotovený samostatný zápis, ktorý bude súčasťou zápisu o prevzatí diela. Zhotoviteľ sa zaväzuje odovzdať spolu s dielom aj jedno vyhotovenie projektovej dokumentácie so zakreslením všetkých zmien podľa skutočného stavu vykonaných prác.
  4. Zhotoviteľ je povinný písomne oznámiť objednávateľovi 10 pracovných dní vopred, kedy bude dielo pripravené na prevzatie. Zhotoviteľ je povinný zabezpečiť na preberacom konaní účasť tých svojich subdodávateľov jednotlivých objektov, častí, celkov, strojov a zariadení, ktorých účasť je nevyhnutná pre riadne prevzatie diela. Prizvaní zástupcovia zhotoviteľa a subdodávateľov sú povinní zúčastniť sa na preberacom konaní.
  5. Objednávateľ prevezme dielo naraz ako celok bez vád a nedorobkov. Vadou sa rozumie odchýlka v kvalite, rozsahu a parametroch diela stanovených projektovou dokumentáciou, touto zmluvou alebo všeobecne záväznými technickými normami a predpismi. Nedorobkom sa rozumie nedokončená práca oproti projektu. Ustanovenie bodu 8.28. tým nie je dotknuté.
  6. Ak práce nedosiahnu kvalitatívne parametre podľa noriem platných pre SR a tejto zmluvy, objednávateľ dielo neprevezme. Ak vzniknú okolnosti, pre ktoré objednávateľ dielo prevezme s vadami a nedorobkami, ktoré samy o sebe, ani v spojení s inými nebránia plynulej a bezpečnej prevádzke (užívaniu), dielo sa bude považovať za splnené až po odstránení vád a nedorobkov. Tieto zjavné vady a nedorobky musia byť uvedené v zápise o prevzatí diela so stanovením termínu ich odstránenia.
  7. Z preberacieho konania bude zmluvnými stranami spísaný zápis o prevzatí a odovzdaní diela, kde budú uvedené okrem iného záväzky prijaté po tomto konaní. Protokol o prevzatí a odovzdaní diela podpísaný zástupcami obidvoch zmluvných strán je považovaný za dohodu o všetkých údajoch, opatreniach a termínoch v ňom uvedených s výnimkou tých bodov, u ktorých zmluvná strana výslovne prehlási, že s nimi nesúhlasí. Keď objednávateľ v protokole popísal vady alebo uviedol, ako sa prejavujú, platí, že tým požaduje ich bezplatné odstránenie za predpokladu, že nie je v protokole uvedené niečo iné.
  8. Zmluvné strany sa dohodli, že v prípade, ak bude na dielo vydané právoplatné kolaudačné rozhodnutie podľa príslušných stavebno-technických predpisov, neznamená to, že dielo bolo dokončené a splnené v súlade s touto zmluvou. Preberacie konanie o prevzatí diela, ako bolo dohodnuté v tejto zmluve, nie je totožné s prevzatím diela v rámci kolaudačného konania. Zmluvné strany sa dohodli, že v prípade, ak bude na dielo vydané právoplatné kolaudačné rozhodnutie, toto rozhodnutie nemá vplyv na vady a nedorobky diela, ktorými bude dielo trpieť v čase prevzatia objednávateľom.
  9. K preberaciemu konaniu zhotoviteľ pripraví na vlastné náklady nasledovné doklady overené oprávnenými osobami:
* všetky stavebné denníky
* dokumenty potrebné ku kolaudačnému konaniu, delené po jednotlivých stavebných objektoch a častiach, pripravené v zmysle platných STN, zákonov a vyhlášok, požiadaviek technickej inšpekcie a inšpektorátu bezpečnosti práce, ktoré budú obsahovať najmä certifikáty, zápisnice, protokoly a osvedčenia o akosti materiálov a vykonaných skúškach
* revízne správy, revízne knihy, úradné skúšky u vyhradených technických zariadení (elektroinštalácie, bleskozvody, atesty od rozvádzačov, meracie protokoly MaR a pod.)
* manuály, prevádzkové poriadky a predpisy na užívanie a údržbu predmetu diela a jeho častí
* doklady o overení požadovaných vlastností rozhodujúcich výrobkov
* zápisy o vykonaných skúškach (tlakových skúškach, skúškach tesnosti a pod.)
* zápisnice o preverení prác a konštrukcií zakrytých v priebehu prác
* zápisy o kontrole častí diela, ktoré boli počas jeho realizácie zakryté

Dielo sa považuje za splnené až po splnení nasledovných podmienok:

* musí byť vydané právoplatné kolaudačné rozhodnutie na stavbu

A SÚČASNE

* musia byť odstránené všetky vady a nedorobky zistené pri preberacom konaní jednotlivých druhov prác.

A SÚČASNE

* musia byť odstránené všetky vady a nedorobky zistené alebo vytknuté pri kolaudačnom konaní.

IX.

Zmluvné pokuty

* 1. Ak sa zhotoviteľ dostane do omeškania s dokončením alebo splnením celého diela, ktoré je predmetom tejto zmluvy po termíne podľa čl. 4 bode 4.1., zaväzuje sa zaplatiť zmluvnú pokutu vo výške 0,05 % z celkovej ceny diela bez DPH podľa článku 5 bodu 5.1. za každý začatý deň omeškania.
  2. Ak vzniknú okolnosti, pre ktoré objednávateľ dielo v súlade s článkom 8 tejto zmluvy prevezme aj s vadami a nedorobkami, alebo pri vzniku vady diela resp. jeho časti v záručnej dobe, zhotoviteľ sa zaväzuje zaplatiť zmluvnú pokutu nasledovne:
* 0,5 % z celkovej ceny diela bez DPH podľa článku 5 bodu 5.1. za každý deň až do dňa odstránenia vady, pri vade brániacej užívaniu celého diela,
* 0,25 % z ceny príslušného stavebného objektu bez DPH podľa článku 5 bodu 5.1. za každý deň až do dňa odstránenia vady, pri vade brániacej užívaniu niektorého stavebného objektu alebo jeho časti, ale nie brániacej užívaniu celého diela,
* 0,1 % z ceny príslušného objektu bez DPH za každý deň až do dňa odstránenia vady alebo jeho časti, pokiaľ zhotoviteľ vadu neodstráni vo vzájomne písomne dohodnutej lehote.
  1. Posúdenie predmetnej vady alebo nedorobku a jej oprávnené nárokovanie sa uskutoční do 7 dní od jej vzniku. Uplatnenie zmluvných pokút môže nastať až po ich posúdení.
  2. Ak zhotoviteľ neodovzdá objednávateľovi projektovú dokumentáciu skutočného vyhotovenia stavby a ostatnú sprievodnú dokumentáciu v zmysle čl.8 tejto zmluvy (so zmenami podľa skutočného stavu výstavby) do kolaudačného konania, najneskôr však 30 dní po odovzdaní a prevzatí diela objednávateľom, zaväzuje sa zaplatiť zmluvnú pokutu vo výške 0,05% z celkovej ceny diela bez DPH za každý deň omeškania s odovzdaním tejto dokumentácie.
  3. V prípade omeškania objednávateľa s úhradou ceny diela špecifikovanej v článku 5 bode 5.1. môže zhotoviteľ uplatniť úrok z omeškania vo výške 0,03 % za každý deň omeškania z nezaplatenej časti ceny diela.
  4. Za opakované porušenie biosecurity pravidiel sa zhotoviteľ zaväzuje zaplatiť zmluvnú pokutu v sume 1000€/porušenie.
  5. Zmluvné pokuty musia byť vyúčtované písomne, inak sú neplatné.
  6. Zmluvná pokuta je splatná v plnom rozsahu do 15 dní od prvej písomnej výzvy objednávateľa, resp. zhotoviteľa a bude splnená pripísaním peňažných prostriedkov vo výške zmluvnej pokuty na účet objednávateľa, resp. zhotoviteľa.
  7. Zaplatením zmluvnej pokuty sa zhotoviteľ nezbavuje povinnosti splnenia diela, zabezpečeného zmluvnou pokutou v zmysle tejto zmluvy.
  8. Uplatnením vyššie uvedených sankcií nie je dotknuté právo objednávateľa na náhradu škody spôsobenej omeškaním dokončenia a splnenia diela alebo nesplnením technických a technologických garantovaných parametrov podľa projektovej dokumentácie a právo na náhradu škody spôsobenej na majetku objednávateľa, ktoré spôsobí zhotoviteľ pri zhotovovaní diela.
  9. Zmluvné strany výslovne vyhlasujú, že všetky zmluvné pokuty dohodnuté v tejto zmluve, t.j. ich právny dôvod aj výška, boli dohodnuté slobodne a vážne, pri dodržaní zásady zmluvnej voľnosti, sú v súlade s dobrými mravmi, so zásadami poctivého obchodného styku a s obchodnými zvyklosťami platnými v obchodnom odvetví podľa predmetu tejto zmluvy. Význam povinností zabezpečovaných zmluvnou pokutou je primeraný a zodpovedá dohodnutej výške zmluvnej pokuty. Zmluvným stranám nie sú známe žiadne okolnosti, ktoré by mohli spôsobiť neplatnosť dojednania o zmluvných pokutách.

**X.**

Nebezpečenstvo škody na diele

1. Zhotoviteľ znáša akékoľvek nebezpečenstvo škody na zhotovovanom diele do doby, kým ho zhotoviteľ riadne nesplní a nedokončí, a kým ho objednávateľ od zhotoviteľa neprevezme. Prevzatím zhotovenej veci objednávateľom prechádza na neho nebezpečenstvo škody na zhotovenom diele.
2. Zhotoviteľ zodpovedá za Škody počas uskutočňovania diela, stavba sa realizuje na zodpovednosť zhotoviteľa, zhotoviteľ zodpovedá za škody na majetku, zranenia alebo usmrtenia tretích osôb, ktoré môžu nastať počas vykonávania prác alebo ako ich dôsledok. Zhotoviteľ je povinný na vlastné náklady odstrániť všetky škody na vykonávanom diele, ktoré vzniknú počas obdobia od začatia prác na diele do jeho protokolárneho prevzatia objednávateľom. Zhotoviteľ je zodpovedný za všetky škody na predmete zmluvy spôsobené vlastným zavinením alebo zavinením jeho subdodávateľov počas ich pracovných postupov, ktoré vykonali za účelom plnenia záväzkov pri odstraňovaní vád a opravách počas záručnej lehoty. Zhotoviteľ zodpovedá za to, že dodané množstvo a kvalita vykonaných prác sa zhodujú s údajmi uvedenými v súpise prác a dodávok.
3. Prevzatím vecí poskytnutých objednávateľom na vykonanie diela prechádza nebezpečenstvo škody na zhotoviteľa až do doby prevzatia diela objednávateľom.
4. Za porušenie práv tretej osoby k veciam obstarávaných zhotoviteľom na vykonanie diela, ktoré vyplýva z priemyselného alebo duševného vlastníctva, v celom rozsahu zodpovedá zhotoviteľ.

XI.

Ostatné ustanovenia

1. Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné právne predpisy, technické normy a podmienky tejto zmluvy. Zhotoviteľ sa bude riadiť východiskovými podkladmi objednávateľa, pokynmi objednávateľa, zápismi a dohodami oprávnených osôb zmluvných strán a rozhodnutiami, vyjadreniami a stanoviskami dotknutých orgánov štátnej správy.
2. Zhotoviteľ bude informovať objednávateľa o stave rozpracovaného diela na pravidelných poradách, ktoré bude objednávateľ organizovať podľa potreby, najmenej však raz za 14 dní. (tzv. kontrolný deň). Vzájomne odsúhlasené a prijaté opatrenia na kontrolných dňoch sa stanú pokynom pre zhotoviteľa na vykonanie prác.
3. Zhotoviteľ čestne vyhlasuje, že má oprávnenie vykonávať živnosť v rozsahu, v akom si to vyžaduje táto zmluva.
4. Podstatným porušením zmluvy je:
   1. prekročenie termínov dohodnutých v zmysle Harmonogramu stavebných prác, ktorý tvorí neoddeliteľnú prílohu č. 2 o viac ako 5 dní,
   2. prekročenie termínu riadneho dokončenia diela podľa bodu 4.1 o viac ako 5 dní,
   3. zhotovenie diela, ktoré nedosahuje základné akostné technické ukazovatele podľa príslušných STN,
   4. vadné plnenie zmluvy zo strany zhotoviteľa, na ktoré bol písomne upozornený, a ktoré v dohodnutej lehote neodstránil,
   5. ak zhotoviteľ v rozpore s ustanoveniami zmluvy zastavil realizáciu predmetu tejto zmluvy alebo inak prejavil svoj úmysel nepokračovať v plnení zmluvy.
   6. viacnásobné (min. 2x) porušenie biosecurity pravidiel špecifikovaných v článku XIII. tejto zmluvy.
5. V prípade podstatného porušenia zmluvy má objednávateľ právo odstúpiť od zmluvy. V prípade odstúpenia od zmluvy objednávateľom, tento oznámi svoje stanovisko písomne zhotoviteľovi najneskôr do 5 dní. Účinky odstúpenia od zmluvy nastávajú v okamihu doručenia písomného prejavu druhej strany.
6. Ak dôjde k zániku záväzku z dôvodov, za ktoré zodpovedá zhotoviteľ, objednávateľ nie je povinný uhradiť mu náklady, ktoré vznikli s prípravou a vykonaním diela.
7. V prípade hroziaceho alebo zahájeného konkurzného konania proti zhotoviteľovi, alebo v prípade podaného návrhu na vyrovnanie zhotoviteľom, je zhotoviteľ povinný o týchto skutočnostiach písomne upovedomiť objednávateľa bez zbytočného odkladu. Zároveň je povinný písomne upovedomiť objednávateľa o zmenách vo svojich vlastníckych pomeroch, inak zodpovedá objednávateľovi za vzniknutú škodu.
8. Zhotoviteľ je oprávnený odstúpiť od zmluvy, ak objednávateľ neplní zmluvné záväzky a tým zhotoviteľovi znemožňuje vykonanie diela. V takom prípade je objednávateľ povinný uhradiť zhotoviteľovi všetky náklady, ktoré mu vznikli s prípravou a vykonaním diela ku dňu odstúpenia od zmluvy.
9. Zhotoviteľ sa zaväzuje, že strpí výkon kontroly/auditu/overovania súvisiaceho s dodávanými prácami kedykoľvek počas platnosti Zmluvy o poskytnutí NFP a to oprávnenými osobami v zmysle všeobecných zmluvných podmienok Zmluvy o poskytnutí NFP a poskytne im potrebnú súčinnosť.

**XII.**

Vyššia moc

1. Žiadna zo zmluvných strán nie je zodpovedná za nesplnenie povinností stanovených touto zmluvou alebo za oneskorenie tohto plnenia, pokiaľ bolo spôsobené okolnosťami vylučujúcimi zodpovednosť (ďalej len vyššia moc).
2. Pre účely tejto zmluvy sa za vyššiu moc považujú mimoriadne okolnosti brániace dočasne alebo trvalo splneniu v nej stanovených povinností, pokiaľ nastali po jej uzatvorení nezávisle na vôli povinnej strany a pokiaľ nemohli byť tieto okolnosti alebo ich následky povinnou stranou odvrátené, ani pri vynaložení všetkého úsilia, ktoré je rozumné v danej situácii požadovať.
3. Konkrétne sa za vyššiu moc v zmysle tejto zmluvy považujú - vojna, nepriateľské akcie, invázia, činy cudzích nepriateľov, vyhlásenie mimoriadnej situácie v súvislosti s ohrozením verejného zdravia II. stupňa z dôvodu ochorenia COVID-19 spôsobeným korona vírusom SARS-CoV-2 na území Slovenskej republiky, pandémie, generálneho štrajku, prerušením dodávok energií, materiálov, výtržnosti, občianske nepokoje, rozvrat, pokiaľ sa netýkajú len zamestnancov zhotoviteľa alebo jeho subdodávateľov, účinky prírodných síl, ktoré sa nedali predvídať a preto ani skúsený zhotoviteľ nemohol proti nim podniknúť náležité opatrenia.
4. Za vyššiu moc sa však nepokladajú okolnosti, ktoré vyplývajú z osobných, najmä hospodárskych pomerov povinnej strany a ďalej prekážky plnenia, ktoré bola táto strana povinná prekonať alebo odstrániť podľa tejto zmluvy, obchodných zvyklostí alebo všeobecne záväzných právnych predpisov, zmena meny štátu, kde sa zhotovuje stavba, alebo pokiaľ môže dôsledky svojej zodpovednosti zmluvne previesť na tretiu osobu.
5. Zhotoviteľ čestne vyhlasuje, že ku dňu nadobudnutia účinnosti tejto zmluvy nie je v likvidácii, nie je na neho vyhlásený konkurz, nemá vedomosť o tom, že by na neho bol na príslušnom súde podaný návrh na vyhlásenie konkurzu. V prípade, že bude kedykoľvek zistený opak tohto vyhlásenia, táto zmluva je od začiatku neplatná a v takom prípade je objednávateľ oprávnený požadovať od zhotoviteľa zaplatenie zmluvnej pokuty vo výške 5% z dohodnutej ceny diela v zmysle článku 5. bodu 5.1. tejto zmluvy.

**XIII.**

**Osobitné bezpečnostné ustanovenia**

1. S cieľom zabrániť prenosu chorôb hospodárskych zvierat, najmä zabrániť šíreniu afrického moru ošípaných, prijal objednávateľ striktné biosecurity pravidlá,(ďalej len „Biosecurity pravidlá“) ktoré je povinný dodržiavať zhotoviteľ **na vlastné náklady**. Biosecurity pravidlá sú špecifikované v ďalších bodoch tohto článku.

**Vstup do maštalí na farme**

 **Vstup do maštalí:** Vstup do maštalí je povolený len na základe predchádzajúceho oznámenia alebo výslovného povolenia.

 **Povinná registrácia:** Pred vstupom do maštalí je každá osoba povinná zaregistrovať sa v evidenčnej knihe umiestnenej v hlavnej budove objednávateľa.

 **Zákaz vstupu po kontakte so zvieratami:** Vstup do maštalí je striktne zakázaný pre osoby, ktoré boli v kontakte s ošípanými alebo divou zverou počas posledných 48 hodín pred vstupom.

 **Povinné hygienické opatrenia:** Každá osoba je povinná osprchovať sa pred vstupom do maštalí, čo zahŕňa umytie vlasov, tela a nôh mydlom.

 **Povinné ochranné oblečenie a obuv:** Pred vstupom do maštalí je povinné nosiť vhodnú pracovnú obuv a ochranné oblečenie, ktoré zabezpečuje objednávateľ.

 **Zákaz vynášania pracovného oblečenia:** Vynášanie pracovného oblečenia poskytnuté Zhotoviteľovi zo strany objednávateľa je striktne zakázané mimo chovných priestorov

 **Zákaz konzumácie a skladovania potravín:** Konzumácia a skladovanie potravín alebo nápojov v maštaliach je striktne zakázané.

 **Dezinfekcia náradia a materiálov:** Nevyhnutné náradie a materiál musia byť dezinfikované (alkoholom, postrekovačom) pred vstupom do maštalí. Vstup do maštalí s inými predmetmi ako vyššie uvedenými (napr. šperky, hodinky, mobilné telefóny) je zakázaný.

**Vstup do areálu farmy:**

Obmedzený vstup: Osoby bez predchádzajúceho ohlásenia alebo výslovného povolenia nesmú vstúpiť do areálu farmy.

 **Zákaz vstupu po kontakte so zvieratami:** Vstup do vnútorného areálu farmy je prísne zakázaný pre osoby, ktoré boli v kontakte s ošípanými alebo divou zverou aspoň 48 hodín pred plánovaným vstupom.

 **Zákaz vstupu po práci s ošípanými alebo diviačou zverou:** Vstup do areálu farmy je zakázaný pre osoby, ktoré pracovali alebo pracujú v oblastiach, kde sa nachádzajú domáce ošípané alebo diviačia zver (či už živé, alebo spracovávané), vrátane práce pre iných chovateľov, a to minimálne 48 hodín pred vstupom.

 **Zákaz vstupu v nevyhovujúcej obuvi a ošatení:** Vstup do areálu farmy v obuvi alebo v ošatení použitom pri prechádzkach v prírode, poľovačke, zabíjačke alebo pri akejkoľvek manipulácii s divou zverou je prísne zakázaný. Ošatenie a obuv, ktoré sú zabezpečené Zhotoviteľom, musia byť používané len na farme.

 **Obuv a ošatenie poskytované Zhotoviteľom:** Vstup do vnútorného areálu farmy je povolený len pre osoby, zo strany Zhotoviteľa, ktoré budú nosiť obuv a ošatenie zabezpečené Zhotoviteľom na jeho náklady.

 **Kontrola vstupu:** Vstup do areálu farmy musí byť zabezpečený cez vyhradený vstupný kontajner, ktorého umiestnenie určuje objednávateľ. Zabezpečenie kontajnera je povinnosťou Zhotoviteľa stavby na náklady Zhotoviteľa.

 **Obuv a ošatenie vo vnútornom areáli**: Obuv a ošatenie, ktoré sú zabezpečené Zhotoviteľom, sa môžu nosiť len vo vnútornom areáli farmy. Ich vynášanie alebo nosenie mimo tohto areálu je zakázané.

 **Dezinfekcia rúk pri vstupe:** Pred vstupom do vnútorného areálu farmy je povinné dezinfikovať si ruky. Dezinfekciu zabezpečuje Zhotoviteľ v rámci vstupného kontajnera.

**Zákaz používania náradia z iných chovateľov:** Používanie strojov, zariadení a náradia, ktoré boli alebo sú používané na miestach iných chovateľov ošípaných, diviačej zveri alebo iných hospodárskych zvierat, je prísne zakázané.

 **Zákaz používania náradia po manipulácii s ošípanými alebo diviačou zverou:** Používanie strojov, zariadení a náradia, ktoré boli použité na manipuláciu s ošípanými, divou zverou alebo inými hospodárskymi zvieratami, je prísne zakázané.

 **Vstup motorových vozidiel:** Motorové vozidlá, ktoré nie sú priamo spojené s výkonom prác na farme, nesmú vstupovať do areálu farmy.

 **Dezinfekcia náradia a materiálov:** Nevyhnutné náradie a materiály musia byť pred vstupom do areálu farmy dezinfikované (alkoholom alebo postrekovačom).

 **Výmena obuvi a ošatenia pri vstupe motorovým vozidlom:** Vodiči motorových vozidiel, ktorí vchádzajú do areálu farmy, sú povinní pri vystúpení z vozidla vymeniť alebo zakryť obuv a ošatenie.

 **Zákaz vstupu do vnútorných priestorov objektov:** Otváranie a vstupovanie do vnútorných častí objektov farmy je prísne zakázané.

1. Zhotoviteľ je povinný poučiť svojich zamestnancov, resp. spolupracovníkov o biosecurity pravidlách a trvať na ich dodržiavaní. Za dodržiavanie biosecurity pravidiel zo strany svojich zamestnancov, resp. spolupracovníkov je v plnom rozsahu zodpovedný zhotoviteľ.
2. Objednávateľ je oprávnený kontrolovať dodržiavanie vyššie uvedených biosecurity pravidiel zo strany zhotoviteľa, resp. jeho zamestnancov, alebo spolupracovníkov.
3. V prípade nedodržania biosecurity pravidiel zo strany zhotoviteľa, resp. zo strany jeho spolupracovníkov vyzve Objednávateľ Zhotoviteľa na striktné dodržiavanie týchto pravidiel a odstránenie prípadných nedostatkov.
4. Pri opakovanom porušení biosecurity pravidiel špecifikovaných vyššie môže Objednávateľ žiadať od zhotoviteľa zaplatenie zmluvnej pokuty v zmysle článku IX bod 9.7 tejto zmluvy. V prípade nedodržania biosecurity pravidiel špecifikovaných vyššie zodpovedá Zhotoviteľ. Ak Objednávateľovi za prípadnú škodu v celom rozsahu, ktorá Objednávateľovi vznikne v dôsledku nedodržania týchto pravidiel. Pri opakovanom porušení bisoecurity pravidiel môže Objednávateľ odstúpiť od tejto zmluvy v súlade s ustanoveniami článku XI bod 4 a 5 tejto zmluvy.

**XIV.**

Záverečné ustanovenia

1. Zmluva nadobúda platnosť dňom podpísania oboma zmluvnými stranami~~.~~
2. Oprávnení zamestnanci poskytovateľa (Pôdohospodárska platobná agentúra), MPRV SR, orgánom Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi (zhotoviteľovi) kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ (zhotoviteľ) je povinný poskytnúť súčinnosť v plnej miere. Vyššie uvedenú povinnosť musia obsahovať aj zmluvy medzi dodávateľom a jeho subdodávateľmi.
3. Okamihom podpisu tejto zmluvy oboma zmluvnými stranami je prejavený súhlas s celým jej obsahom.
4. Meniť alebo doplňovať obsah tejto zmluvy je možné len formou písomných dodatkov, ktoré budú datované, číslované a podpísané štatutárnymi zástupcami obidvoch zmluvných strán. Pre platnosť dodatkov k tejto zmluve sa vyžaduje dohoda o celom obsahu. Len tak sa dodatok stáva súčasťou zmluvy.
5. Všetky spory vyplývajúce z tejto zmluvy, alebo vzniknuté v súvislosti s ňou, budú zmluvné strany riešiť predovšetkým vzájomnou dohodou.
6. Zmluvné strany majú záujem riešiť všetky svoje spory prednostne mimosúdne ak sa nepodarí vyriešiť spor mimosúdne tak zmluvné strany sa obrátia na príslušné súdy SR.
7. Zmluvné vzťahy neupravené touto zmluvou sa riadia ustanoveniami Obchodného zákonníka č. 513/1991 Zb. v znení neskorších predpisov.
8. Pre účely tejto zmluvy sa za Riadiaci orgán považuje Pôdohospodárska platobná agentúra.
9. Nedeliteľnou súčasťou tejto zmluvy sú prílohy:

* Príloha č. 1 - Ocenený výkaz výmer prác a ponukový rozpočet
* Príloha č. 2 - Cena dodávaného predmetu
* Príloha č. 3 - Harmonogram realizácie stavebných prác
* Príloha č. 4 - Údaje o subdodávateľoch

1. Zhotoviteľ prehlasuje, že k projektovej dokumentácii, ktorú prevzal od objednávateľa, jej textovej a výkresovej časti, nemá pripomienky, všetkým predloženým podmienkam porozumel, PD je mu jasná a zrozumiteľná, a že dielo podľa nej zhotoví tak, aby bolo funkčné, bezpečné a prevádzky schopné. Zhotoviteľ prehlasuje, že pochopil požiadavku objednávateľa na realizáciu diela, a že je schopný komplexne zhotoviť dielo v požadovanej kvalite, v stanovenom termíne podľa čl. 4 bodu 4.1. a za pevne dohodnutú cenu podľa bodu 5.1 tejto zmluvy tak, aby toto bolo funkčné, bezpečné, prevádzky schopné a spĺňalo požiadavky objednávateľa a všetky platné právne predpisy SR a EÚ.
2. Ak sa pri dňoch neuvádza či sa jedná o deň pracovný alebo kalendárny, zmluvné strany sa dohodli, že ide o deň kalendárny.
3. Zmluvné strany potvrdzujú, že zmluva vrátane jej platných príloh je zrozumiteľná, nebola uzavretá v tiesni, že si ju pred podpisom prečítali a porozumeli jej obsahu, na dôkaz čoho zmluvu vlastnoručne podpísali.
4. Táto zmluva je vyhotovená v 3 rovnopisoch, z ktorých 2 si ponechá objednávateľ a 1 zhotoviteľ.

V Kútnikoch, dňa ....... V .........................., dňa ............

|  |  |  |
| --- | --- | --- |
| Za Objednávateľa: |  | Za Zhotoviteľa: |
|  |  |  |
|  |  |  |
| Nicolai Wowk Jepsen - konateľ |  |  |
|  |  |  |
|  |  |  |
|  |  |  |
| Ing. Tünde Somogyi - konateľ |  |  |